OBRAZLOŽENJE UZ PRORAČUN OPĆINE VRBANJA

ZA 2023. GODINU

Opći dio
Opći dio proračuna čini Račun prihoda i rashoda i Račun financiranja.

Račun Prihoda i rashoda proračuna sastoji se od plana prihoda i rashoda iskazanih po vrstama, dok račun financiranja iskazuje primitke od financijske imovine i zaduživanja te izdatke za financijsku imovinu i otplatu zajmova.

Posebni dio
Posebni dio proračuna sastoji se od plana rashoda i izdataka korisnika proračunskih sredstava iskazanih po vrstama i raspoređenih unutar određene organizacijske strukture u programe prema namjeni, odnosno funkciji kojoj pripadaju, a programi se sastoje od aktivnosti i projekata koji su međusobno povezani i usmjereni izvršavanju postavljenog programskog cilja.

Smjernice ekonomske i fiskalne politike za razdoblje 2023. – 2025 koje je Vlada usvojila na svojoj sjednici održanoj u kolovozu, te upute za izradu proračuna jedinica lokalne i područne (regionalne) samouprave Sukladno odredbama novog Zakonu o proračunu (NN 144/21) koji je na snazi od 1. siječnja 2022. godine.

Plan Proračuna Općine Vrbanja za razdoblje od 2023. do 2025. godine sastavljen je sukladno odredbama Zakona o proračunu, Pravilnika o proračunskim klasifikacijama, Pravilnika o proračunskom računovodstvu i računskom planu, te donesenim Smjernicama Vlade RH.

Prihodi i primitci, u 2023. godini, planirani su u iznosu od 6.569.193,00 EUR i to kako slijedi:
= 6.373.793,00 EUR Prihoda od poslovanja
\*Prihodi od poreza 967.080,00 EUR
\*Prihodi iz inozemstva i od subjekata unutar općeg proračuna odnosno iz
državnog, županijskog i EU proračuna 767.000,00 EUR
\*Prihodi od imovine 87.750,00 EUR

\*Prihodi od upravnih i administrativnih pristojbi, pristojbi po posebnim
propisima i naknada 767.400,00 EUR
\*Prihodi od prodaje proizvoda i robe te pruženih usluga 3.784.463,00 EUR
\*Kazne, upravne mjere i ostali prihodi 100,00 EUR
= 167.600,00 EUR Prihodi od prodaje nefinancijske imovine
• Prihodi od prodaje neproizvedene dugotrajne imovine 161.000,00 EUR
• Prihodi od prodaje proizvedene dugotrajne imovine 6.600,00 EUR
= 12.800,00 EUR Primitci od financijske imovine i zaduživanja
• Primljeni povrati glavnice danih zajmova i depozita 12.800,00 EUR
• Primitci od prodaje dionica i udjela u glavnici 100,00 EUR
=15.000,00 EUR Preneseni višak prihoda iz prethodnog razdoblja

Rashodi i izdaci

Sukladno planiranim prihodima tekuće godine, planirani su i rashodi u ukupnom iznosu od 6.569.193,00 EUR.

Raspodjela sredstava u proračunu na:
- rashode poslovanja (skupina 3) 2.504.281,00 EUR
- rashode za nabavu nefinancijske imovine (skupina 4 ) 4.064.912,00 EUR

U planu Proračuna Općine Vrbanja za 2023 godinu primijenjeno je programsko planiranje poštivajući funkcijsku i ekonomsku klasifikaciju, te izvore financiranja.

Sukladno Pravilniku o proračunskim klasifikacijama, organizacijska razina utvrđena za potrebe planiranja i izvršavanja proračuna naziva se razdjel, a sastoji se od jedne ili više glava (organizacijska razina utvrđena za potrebe planiranja i izvršavanja proračuna).
Sukladno navedenom Pravilniku, Proračun Općine Vrbanja sastoji se od jednog razdjela i tri glave, i to:

- Razdjel 001 Jedinstveni upravni odjel
• Glava 00101 Izvršna i predstavnička tijela
• Glava 00102 Općinska uprava
• Glava 00103 Komunalna djelatnost

Svaki razdjel i glava dijele se po programima usmjerenim na ostvarenje ciljeva proračunskih korisnika. Projekti su jednokratni te mogu biti tekući ili kapitalni, gdje provedba tekućeg projekta ne povećava imovinu, a provedba kapitalnog podrazumijeva ulaganja u povećanje imovine.

GLAVA 00101 PREDSTAVNIČKA I IZVRŠNA TIJELA
Redovna djelatnost
Općinsko vijeće, Općinski načelnik, općinska uprava, Pomoć u kući starijim osobama, Program Zaželi, Javni radovi.
Cilj navedenih programa je postizanje što veće učinkovitosti i ekonomičnosti rada općinske uprave kao servisa građana. U okviru ove aktivnosti planiraju se sredstva za rashode za zaposlene, materijal i energiju, financijske rashode i ostale nespomenute rashode (nabava uredskog i drugog materijala, energije, usluga tekućeg i investicijskog održavanja opreme, računalne usluge, nabavu sitnog inventara, telefonske i poštanske usluge, intelektualne i osobne usluge , usluge informiranja i promidžbe, zdravstvene usluge, premije osiguranja, troškove sudskih postupaka), a s ciljem nesmetanog, učinkovitog i kontinuiranog rada i djelovanja svih upravnih tijela.
Programom su obuhvaćeni i Projekti Pomoć u kući starijim osobama i Program Zaželi gdje želimo kroz takve komponente svojim mještanima omogućiti skrb starijim i nemoćnim osobama kao i izvor prihoda obiteljima kroz Javne radove.

Planirana su i sredstva za osiguravanje kontinuiranog i nesmetanog rada općinskog vijeća i njegovih radnih tijela, omogućavanje tiskanja službenog glasnika radi pravovremenog informiranja javnosti i poštivanje načela transparentnosti kao i naknade za sudjelovanje na sjednicama općinskog vijeća.
Za financiranje rada Razvojne agencije tijekom 2023. god planirana su sredstva u iznosu od 13.300,00 EUR, kao i za rad turističke zajednice koja će svojim angažmanom predstavljati općinu u iznosu od 13.000,00 EUR.

Brinemo o Poticaju i edukaciji OPG-ova sa našeg područja i poticaju turizma. Program za cilj ima jačanje rasta i razvoja konkurentnosti i poboljšanja kvalitete života u Općini Vrbanja te postizanje raznolikosti cjelokupnog gospodarstva na
području općine. Ovim programom osigurana su sredstva u iznosu od 176.000,00 EUR za financiranje aktivnosti u poljoprivredi, turizmu i razvoju gospodarstva. Poticanje razvoja turizma za cilj ima jačanje turizma kao mogućeg pokretača ukupnog razvoja gospodarstva općine, stvaranje cjelogodišnje turističke ponude te razvoj i unapređenje posebnih oblika turizma, koristeći prirodne i kulturne resurse na principima održivosti. Niz djelatnosti i potpora kroz ovaj program utjecat će i na ruralni razvoj.

Provedba programa zaštite
Opći cilj programa je postizanje najviše kvalitete u obavljanju vatrogasne djelatnosti i razvoja sustava vatrogastva i civilne zaštite, poslovi zaštite i spašavanja mještana i turista i imovine u slučaju raznih nepogoda (požar, poplava, prometnih nesreća, posebnih okolnosti i drugo). Vatrogastva na području općine djeluje kroz Vatrogasnu zajednicu. Posebni cilj je osiguravanje
njihovog kontinuiranog djelovanja i funkcioniranja. Sredstva su također osigurana i za provođenje mjera i postupaka na izgradnji razvoja Civilne zaštite radi nastavka razvoja sustava u narednim godinama. Osiguranim sredstvima omogućuje se stručno usavršavanje stožera CZ i za organizaciju pokaznih vježbi te sufinanciranje Crvenog križa. Proračunom su predviđena sredstva u iznosu od 39.700,00 EUR.

Transferi za društvene djelatnosti

Za izgradnju Dječjeg vrtića ovim Proračunom su predviđena sredstva u iznosu od 1.328.000,00 EUR, dok se sredstva od 90.000,00 EUR odnose se na redovnu djelatnost – plaće za zaposlene, materijalne rashode, financijske rashode, unapređenje usluga predškolskog odgoja. Program za poticanje školstva planiran je u iznosu od 99.100,00 EUR.

Programom socijalne skrbi želi se osigurati zaštita i pomaganje osoba koje su socijalno ugrožene. Cilj Programa socijalne skrbi je podizanje općeg životnog standarda građana i njihovih obitelji, osiguravanje potrebnih
sredstava za život i pružanje potpore pojedincima koji se uslijed društvenih ili prirodnih uzroka nalaze u posebnom stanju potrebe za društvenom pomoći. Za socijalnu skrb planirana su sredstva u iznosu od 180.000,00 EUR.
Programom razvoja kulture se utvrđuju aktivnosti, poslovi, djelatnosti, akcije i manifestacije u kulturi od značaja za Općinu Vrbanja kao i njegovu promociju na svim razinama suradnje. Posebice se podržava i potiče kulturno-umjetničko stvaralaštvo. Sredstva za ovaj program predviđena su iznosu od 37.600,00 EUR.
Programom javnih potreba u sportu osiguravaju se financijska sredstva za financiranje sportskih udruga Općine Vrbanja 84.000,00 EUR. Osnovni cilj programa je stvaranje poticajnog okruženja za razvoj civilnog društva na području općine, odnosno poboljšanje razine kvalitete sporta, a planirani su rashodi za sufinanciranje udruga iz područja sporta i rekreacije.

Za investicije u 2023. godini, općina je osigurala sredstva u iznosu od 2.068.050,00 EUR koja se odnose na izgradnju već ranije spomenutog vrtića, uređenje nekretnina/stanova/garaža/poslovnih prostora u vlasništvu općine, izrada tehničke dokumentacije, uspostava i poboljšanje javne rasvjete , uređenje dječjih igrališta te izgradnja infrastrukture za poslovne zone.
Sve navedene Investicije su vrlo važni strateški projekti za razvoj i unapređenje naše zajednice. Ovim Programom želimo ukazati da je naš Proračun razvojni, socijalni i društveni jer ulažemo sve napore kako bi mlade obitelji zadržali na svome kućnom pragu.

Glava 00102 Općinska uprava
Redovna djelatnost
Planirana sredstva biti će raspoređena redovno poslovanje, naknade šteta, premije osiguranja djelatnika te za sufinanciranje Hrvatske pošte. Sredstva potrebna za provedbu programa osigurana su proračunom za 2023. godinu u ukupnom iznosu od 63.900,00 EUR.
Za izgradnju i ulaganje u nefinancijsku imovinu osigurano je proračunom 760.700,00 EUR kako bi na taj način utjecali na poboljšanje životnog standarda stanovništva kroz izgradnju športske infrastrukture i nabavu opreme.
Investicije za računala i računalnu opremu za potrebe općinske uprave planirana su sredstva u iznosu od 4.700,00 EUR, a za opremu za dječja igrališta
iznos od 13.000,00 EUR

Glava 00103 Komunalna djelatnost
Ovaj Program obuhvaća tekuća i investicijska održavanja objekata i uređaja javne namjene kao i dodatna ulaganja u iste. Predviđena sredstva našim Proračunom iznose 1.626.250,00 EUR.
Raspoređena su po aktivnostima i kapitalnim i tekućim projektima prema namjeni. Komunalne djelatnosti predstavljaju jako važan i značajan program za Općinu Vrbanja, on predstavlja zrcalo naše općine. Sredstva koja su planirana općini će dati još ljepši sjaj i ugodniji boravak u njoj. Održavamo šumske staze, tematske , poljoprivredne i protupožarne puteve, čistimo javne površine , uređujemo deponije, održavamo zelene površine i sve komunalne usluge kojima uljepšavamo cijelo područje općine. Održavamo javnu rasvjetu i nerazvrstane ceste, mostove i nogostupe kao ulaganje u sigurnost gostiju i mještana.

Cilj programa je obavljanje komunalnih djelatnosti kroz financiranje izgradnje i rekonstrukciju komunalne infrastrukture s ciljem stvaranja pretpostavki gospodarskog rasta i razvoja na području općine uz povećanje sigurnosti prometa i učinkovito i održivo gospodarenje prirodnim resursima i unapređenje
stanovanja. Program građenja komunalne infrastrukture Općine Vrbanja će biti raspoređen prema namjeni:

Nerazvrstane ceste
• Javna rasvjeta
• Javne prometne površine na kojima nije dopušten promet motornim vozilima
• Groblja
• Gospodarenje komunalnim otpadom
• Sufinanciranje izgradnje regionalnog vodovoda

Značajan Projekt je svakako izgradnja muzejsko galerijskog prostora (Gašparčev magacin) u iznosu od 469.500,00 EUR te izgradnja cesta u iznosu od 531.000,00 EUR.